
Europos reikalų komiteto pranešimas žiniasklaidai

2012-11-21
Europos reikalų komitetui vadovaus Gediminas Kirkilas
2012 m. lapkričio 21 d. susirinkę į pirmąjį posėdį naujos kadencijos Europos reikalų komiteto nariai rinko komiteto pirmininką.
Vadovaujantis Seimo statuto 53 str. 4 d. nuostata, pirmajam komiteto posėdžiui pirmininkavo vyriausias pagal amžių komiteto narys Benediktas Juodka.

Europos reikalų komiteto pirmininku išrinktas Lietuvos socialdemokratų partijos frakcijos narys Gediminas Kirkilas.

Komiteto pirmininko pavaduotojai bus renkamas kitame komiteto posėdyje, kuris planuojamas lapkričio 23 d. – penktadienį. 

Vadovaujantis Seimo statuto 46 straipsnio 4 dalimi, komiteto pirmininką ir jo pavaduotojus turės patvirtinti Seimas.

Pagal Seimo priimtą nutarimą Europos reikalų komitete dirbs šie parlamentarai: Petras Auštrevičius, Audronius Ažubalis, Linas Balsys,    Šarūnas Birutis, Vilija Filipovičienė, Povilas Gylys, Benediktas Juodka, Andrius Kubilius, Kęstutis Masiulis, Andrius Mazuronis,  Domas Petrulis, Juras Požela, Marija Aušrinė Pavilionienė, Valerijus Simulik,  Gintaras Steponavičius, Egidijus Vareikis, Vitalija Vonžutaitė, Mečislovas Zasčiurinskas, Emanuelis Zingeris,  Zita Žvikienė.

